Ինգոլշտադտ

**Ինգոլշտադտտ** (), քաղաք Գերմանիայի Դաշնային Հանրապետության Բավարիա երկրամասում, Դանուբ գետի ափին, Մյունխենից *A9* ավտոմայրուղով 70 կիլոմետր դեպի հյուսիս, Նյուրնբերգից շուրջ 90 կիլոմետր դեպի հարավ։ Քաղաքի բնակչության թվաքանակը մոտավորապես 125,000 է, մետրոպոլային ողջ տարածքինը՝ շուրջ 300,000։

## Պատմություն
Հնագիտական պեղումների արդյունքում հայտնաբերված դամբանը վկայում է, որ քաղաքի ներկայիս տարածքում բնակավայր եղել է առնվազն 1800 տարի առաջ։ Պատմական փաստաթղթերում Ինգոլշտադտն առաջին անգամ հիշատակվել է 806 թվականին (Կառլոս Մեծի կտակում)։ Մոտավորապես 1250 թվականին Ինգոլշադին շնորհվել է քաղաքի կարգավիճակ և դրամ հատելու իրավունք;

1255-ից գտնվել է Վերին Բավարիայի ենթակայության ներքո,  1392-1445 թթ. եղել Բավարիայի դուքսերի նստավայրը (այնուհետև նրանց աթոռանիստը դարձել է Բավարիա-Լանդսհուտը)։

Առաջին համաշխարհային պատերազմի տարիներին Ֆրանսիայի ապագա նախագահ Շառլ դը Գոլը՝ որպես ռազմագերի, բանտարկված է եղել Ինգոլշտադտի մոտ գտնվող կալանատեղի-ճամբարում, որ Գերմանիայում ամենաընդարձակներից մեկն էր։ Դը Գոլն այնտեղից փախուստի հինգ անհաջող փորձ է կատարել։

Քաղաքում գործում է *Audi* ավտոմեքենաների արտադրության մասնաճյուղ և ավտոարտադրությանն առնչվող բազմաթիվ ձեռնարկություններ, ինչպես նաև բավարական գարեջրի չորս գործարան։ Ինգոլշտադտը միաժամանակ տրանսպորտային կարևոր հանգույց է. այստեղով անցնում են Մյունխենն ու Բեռլինը և գերմանական խոշոր այլ քաղաքներ միմյանց կապող ավտոմայրուղիներ ու երկաթգծեր։

Քաղաքում գործում են երկու քոլեջ, 1492 թվականից՝ *Լյուդվիգ-Մաքսիմիլիան* համալսարանը։ 1510 թվականին այդ համալսարանում է դասավանդել կաթոլիկ աստվածաբան, պրոֆեսոր *Յոհաննես Էկկ*ը, ում ջանքերով համալսարանը վերածվել է այսպես կոչված՝ հակառեֆորմացիայի ինտելեկտուալ կենտրոնի։

Ինգոլշտադտը համբավվել է նաև նրանով, որ այստեղ են ծավալվում հրեշաստեղծ գիտնական Ֆրանկենշթեյնի մասին Մերի Շելլիի գրած և 1818 թվականին հրատարակած վեպի գործողությունները։

## Գործընկեր քաղաքներ
Ինգոլշտադտը գործընկերային հարաբերություններ ունի հետևյալ քաղաքների հետ.

* , Կառարա, Իտալիա
* , Գրասսե, Ֆրանսիա
* , Դյոր, Հունգարիա
*  Մեծ Բրիտանիա։ Քրքոլդի
*  Սերբիա։ Կրագուևաց
*  Թուրքիա Մանիսա
*  Չեխիա։ Միմոն
*  Ռուսաստան, Մոսկվա
*  Սլովենիա։ Մուրսկա Սոբոտա
*  Լեհաստան։ Օպոլե

## Պատկերասրահ

Rathausplatz Ingolstadt.jpg|Հին քաղաքապետարանը
Kreuztor Ingoldstadt.jpg|Աշտարակն ու դարպասը
IngolstadtBruecke.JPG|Դանուբի կամուրջը
Ingolstadt Pfennig.jpg|Ինգոլշտադտյան պֆենինգը (1300 թ.)
Hohe Schule Ingolstadt.JPG|Ավագ դպրոցը (նախկինում՝ համալսարանի մասնաշենք)
Jesuitenkolleg Ingolstadt.JPG|Ճիզվիտական քոլեջի վերակազմված մանրակերտը
Neues Schloss Ingolstadt Front.JPG|«Նոր ամրոց»-ը
Batterie 94.JPG|Հին բերդի պահպանված հատված
Ingolstadt Fort Prinz Karl.jpg|«Իշխան Կարլ» կոչվող բերդը
Ingolstadt-Festung-Turm Triva.JPG|Բավարիայի ոստիկանության թանգարանը
Moritzkirche IN.jpg|Մորիցկիրխեն
Matthaeuskirche Ingolstadt.jpg|Սբ. Մատթեոսի եկեղեցին
Neues Rathaus Ingolstadt.JPG|Նոր քաղաքապետարանը
Ingolstadt Rathausplatz.jpg|Տեսարան հին քաղաքամասից


## Ծանոթագրություններ

## Գրականություն
* Gerd Treffer: *Kleine Ingolstädter Stadtgeschichte.* Pustet, Regensburg 2004, ISBN 3-7917-1912-2.
* Friedrich Mader (Hrsg.): *Ingolstadt.* Ingolstadt 1988, ISBN 3-920253-21-3.
* Siegfried Hofmann: *Geschichte der Stadt Ingolstadt.* Bde. 1–2, Ingolstadt 2000, 2006.
* Beatrix Schönewald, Gerd Riedel (Hrsg.): *Vom Werden einer Stadt – Ingolstadt seit 806.* Ingolstadt 2006, ISBN 3-932113-43-8.
* Theodor Müller, Siegfried Hofmann: *Ingolstadt.* Schnell und Steiner, Regensburg 1998, ISBN 3-7954-1128-9.

## Արտաքին հղումներ
* Քաղաքի պաշտոնական կայքէջը
* Rundgang durch die Ingolstädter Altstadt
* Ինգոլշտադտի պատմությունն ու մշակույթը 

Կատեգորիա:Գերմանիայի քաղաքներ
Կատեգորիա:Դանուբի ափին գտնվող քաղաքներ